ลำดับความสำคัญของทรัพย์สิน 3 อย่าง bitcoin ที่ดิน ทองคำ
ถ้าให้เลือกทรัพย์สินที่ใช้เก็บความมั่งคั่ง ผมเลือกที่จะใช้ทรัพย์สินทั้ง 3 อย่างนี้ โดยเรียงลำดับความสำคัญคือ

1.bitcoin , 2.ที่ดิน, 3.ทองคำ

ทำไมผมเลือก bitcoin มาเป็นอันดับหนึ่ง ทั้งที่ เมื่อพิจารณาด้านราคาแล้ว มันผันผวนเหลือเกิน ผมมีเหตุผลส่วนตัวครับ และอยากให้ท่านๆ ได้พิจารณาด้วยตัวท่านเอง โดยผมจะเริ่มอธิบายข้อคิดเห็นส่วนตัว จากลำดับที่สุดท้ายก่อนนะครับ

3. ทองคำ
    ที่ชอบคือมันราคาไม่เคยตก และได้รับการยอมรับทั่วไป เปลี่ยนเป็นสิ่งอื่นเช่นเงินได้ง่าย แต่สิ่งที่ทำให้ผมไม่ชอบทองคำ เอาเสียเลย อาจด้วยเป็นผู้ชายที่ไม่ชอบเครื่องประดับ หรือการสะสมสิ่งเหล่านี้ เพราะผมคิดว่า มันคือภาระสำหรับตัวเองเสียเหลือเกิน ผมเคยซื้อแหวนทอง สร้อยทองมาใส่ มันก็ดูโก้ดีหรอกนะเวลามีคนหรือเพศตรงข้ามมองมาที่เรา แต่เวลาจะถอด จะวาง จะเก็บ มันดูยุ่งยากไปหมด ไม่รู้จะเก็บไว้อย่างไร กลัวหาย กลัวคนมาขโมย และยิ่งเวลาสวมใส่ นี่ยิ่งระแวง กลัวคนจะมาปล้น มาแทง มาชิงเอา มันจึงดูเป็นปัญหาของผมเอามากๆ ผมจึงไม่ชอบมันเอาเสียเลย

    เคยได้ยินไหมครับคำไทยโบราณ “มีทองเท่าหนวดกุ้ง นอนสะดุ้งจนเรือนไหว” ซึ่งถึงแม้ในคำแปลจะบอกว่า หมายถึง มีสมบัติเพียงเล็กน้อยแต่กังวลจนนอนไม่หลับ แต่ผมคิดว่า เอาเฉพาะทองคำนี้แหละ มีจะมีเพียงเล็กน้อยเท่าหนวดกุ้งจริงๆ หรือแหวนทองแค่ครึ่งสลึง ก็ล้วนเป็นภาระเช่นอธิบายด้านบนทั้งสิ้น ขนาดทองปลอมก็ยังเคยมีคนโดนทำร้าย เพราะโจรนึกว่าของจริง จนมีเรื่องเล่าตลก ว่าโจรกระชากสร้อยกลับมาทำร้ายเจ้าทรัพย์เพราะสร้อยทองเป็นของปลอม ก็มี แต่ถ้ามีคนมาถามผมว่า เมื่อไม่ชอบถ้าให้ทองคำฟรีๆ จะเอาไหม ก็ต้องตอบว่า เอาสิครับ แต่ผมจะเปลี่ยนมันเป็นอย่างอื่นทันที เช่น เป็นเงิน แล้วไปซื้อ btc หรือที่ดิน จะดีกว่า

2. ที่ดิน
    อันนี้ผมชอบนะ เพราะมันไม่ต้องกังวลว่าจะมีใครมาแย่งไปจากผมได้อย่างแน่นอน และก็ไม่ต้องกลัวเรื่องราคา และบางครั้งเราอาจได้ราคาที่ดีหากแถบนั้นมีการพัฒนา แม้มันจะซื้อขายยากไปนิดนึง เมื่อเทียบกับทองคำ แต่ปัญหาของที่ดินสำหรับผม นั่นคือการดูแลรักษา และการใช้ประโยชน์ ผมเคยซื้อที่ดิน 1 ไร่ ใกล้ที่ทำงานที่ตัวเองที่ต้องไปทำงานอยู่แถวนั้นประมาณ 3 ปี ไว้เพื่อเก็งกำไร กับจะทำไว้เพื่อพักผ่อน ปรากฎว่า ผมต้องหาดินมาถม คอยไปตัดหญ้า ล้อมรั้ว ปลูกต้นไม้ หาปลามาปล่อยในสระ ที่พอเวลามันโตขึ้น ก็มีคนมาขโมยชอร์ตไปซะเกลี้ยงบ่อ สร้างที่พัก จะทำเป็นที่พักผ่อน กลายว่าต้องมาเหนื่อยกับมันซะมากกว่า หรือถ้าจ้างคนดูแล ก็เป็นค่าใช้จ่ายขึ้นมาอีก จนเมื่อผมจะย้ายงาน ผมก็ได้ขายที่ดิน 1 ไร่นั้นไป โดยราคาเมื่อรวมกับค่าใช้จ่ายๆ ต่าง ผมแค่ได้ทุนคืน สรุปว่า มันเป็นปัญหาให้กับตัวผมเอง นี่ยังดีที่ผมยังไม่เคยเจอการเรียกคืนที่ดินจากภาครัฐ เช่น การเวนคืน

    ตอนนี้ผมซื้อบ้านและที่ดินไว้บ้างบางส่วน ซึ่งไม่ต้องสงสัยเลย บ้านที่ซื้อไว้ นานๆ ทีได้ไปดู บางครั้งก็ไม่รู้มีใครมาอยู่ จนต้องไล่กันไป และเมื่อเราไม่ได้ดูแล มันก็มาสร้างความเสียหายให้ ส่วนที่ดินก็ต้องปล่อยรก เพราะดูแลไม่ไหว ก็จะมีผู้คนแอบบุกรุกเข้ามาหาของกินบ้าง ผมว่าคนมีที่ดินเยอะๆ ก็น่าจะมีปัญหานี้นะครับ ดูแลไม่ไหว มีค่าใช้จ่ายสูง เป็นต้น

1. ที่นี้มาถึงพระเอกของเรา bitcoin
    ผมรู้จักมันมานานพอสมควรล่ะ แต่ก็รู้จักแบบเอาอะไรมาหลอกกันอันแล้วเหมือนหลายๆ ท่านนั่นแหละ  แต่เมื่อได้รู้จักและศึกษาจริงๆ จังๆ ก็คงเป็นช่วงปี 2020 ถึง ปัจจุบัน ทำให้ผมนั้นชื่นชอบมันอย่างมากเลยทีเดียว และไม่ใช่มีแต่ผมแน่ๆ เพราะถ้าผมมีมันไว้บ้างช่วงที่รู้จักแรกๆ ป่านนี้ผมเป็นเศรษฐีพันล้านไปแล้ว เรื่องรายละเอียดลึกๆ เราค่อยว่ากันอีกที และคงมีหลายๆ ท่านได้พูดถึงมันไปแล้วบ้าง มาดูว่าผมชอบอะไรในตัว bitcoin ถึงยกให้เป็นเบอร์หนึ่งในใจผม ข้อแรกเลย ไม่มีใครมาขโมยจากผมไปได้ และไม่มีใครรู้ด้วยว่าผมมีหรือไม่มี วิเศษไหมล่ะ ที่ดินหรือทองคำ บางทีถ้าโจรผู้ร้ายรู้ว่าของเรา ซึ่งเขารู้นะครับว่าของใครโดยเฉพาะที่ดิน บางทีคิดในแง่ร้ายอาจมีคนมีบังคับขู่เข็ญ ทำร้าย เพื่อให้เรามอบที่ดินหรือทองคำเหล่านั้นได้ และคุณสมบัติของ bitcoin ที่สำคัญสำหรับมนุษย์ขี้เกียจอย่างผม คือ ไม่ต้องคอยไปดูแลรักษาอะไรมันเลย ซึ่งเอาแค่คุณสมบัติสองข้อนี้ ผมก็พอใจนักหนาแล้ว

    ผมชอบคำพูดของนักเก็บบิทคอยล์ท่านนึง (พี่ชิต) กล่าวไว้เมื่อเร็วๆ นี้ว่า ทำงาน กินให้น้อย (ไม่ฟุ่มเฟือย ไม่ต้องไปอวดร่ำอวดรวย) ทำตัวโง่ๆ เก็บเงินใน btc และรักษาไว้กับตัวเอง แค่นี้ก็พอแล้ว

ExchThai #siamstr #thailand


ทำไงดี อ่านไม่ทัน
เราใช้เวลาในทุ่งม่วงนานเกินไปแล้ว

แปะไว้แบบนี้แล้วเดี๋ยวค่อยมาอ่านนะ

nostr:nevent1qqsfd92rhpvlxjmrx3h7wd8ldr00zvmhh7m2a9pp47u8dzpq53ncngspr3mhxue69uhkummnw3ezucnfw33k76twv4ezuum0vd5kzmqzyqzdv34r4rmctllvsa03dngg5eg5egjxt7yhuc5lhw5ltc2re6kk7qcyqqqqqqgsmjj65


คิดเหมือนกันเปี๊ยบเลย แถมมีบิตคอยน์แล้วเจ๋งตรงจะเอาออกมาเป็นสภาพคล่องจริง ๆ เมื่อไหร่ก็โคตรง่าย เป็นเครื่องมือเก็บออมที่เทพที่สุดที่มนุษย์มีจริง ๆ

"ทำงานให้เยอะ แดกให้น้อย เก็บออมเป็นบิตคอยน์" ธรรมะเรียบง่ายจากพี่ชิตที่ใคร ๆ ก็ทำได้


ที่ดินตอนนี้รัฐเริ่มเก็บค่าดูแลรักษา (ภาษีที่ดิน)สูงขึ้น พร้อมกับ สภาพคล่อง ในการเปลี่ยนเป็นเงินสดต่ำ ครับผม


👍 Stack sats


คิดแบบนี้เหมือนกัน btc สบายใจสุดๆ ไม่ต้องกังวลว่าจะล่อตาล่อใจใคร ที่ดินรกร้างไม่มีคนดูแล มีที่ดินภาระมากๆ รู้จักตั้งแต่btcมีค่าเท่าทอง1บ. กว่าจะมาศึกษาจริงจังก็ปี2020


รู้สึกแค่ว่า ที่ดินและทองคำ ลังเลมากเวลาจะซื้อมาออม แต่กับ btc มีเท่าไหร่ก็รู้สึกว่าไม่พอสักที 🤣 มีน้อยเกินไป อยากได้อีกๆๆๆ


แปะไว้ก่อนเดี๋ยวค่อยมาอ่านนน

nostr:nevent1qqsfd92rhpvlxjmrx3h7wd8ldr00zvmhh7m2a9pp47u8dzpq53ncngsppemhxue69uhkummn9ekx7mp0qgsqf4jx5w500p0lajr479kdpzn9zn9zge0cjlnzn7a6na0pg0826mcrqsqqqqqpqupzqh


พวกนายทำร้ายฉัน พวกนายพรากเวลาชีวิตไปจากฉัน นายเขียนกันดีเกินไป หยุดไม่อยู่แล้วโว้ยยย #siamstr

nostr:nevent1qqsfd92rhpvlxjmrx3h7wd8ldr00zvmhh7m2a9pp47u8dzpq53ncngspp4mhxue69uhkummn9ekx7mq4upmk6


From: nostr:npub1p2c9e3c9r7y3cjwhv4f4g6s574r2xkvnvrkhp3lg3vudxl3mpu6s520r2c


From: nostr:npub1krlt9vy65vsz5yq5z8fu68x2enm9ju9t84y00ztpjcdhdqpppfss3h7emd


เวลาทองขึ้น ร้านทองชอบปิด


แบบนี้แบ่งเงินเฟียตมาละลายให้กลายเป็น sats ทุกวันน่าจะดีนะ 🧡⚡


From: nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp


ผมเคยมีประสบการตั้นคำถามค่าบล็อกกับร้านทองว่า "อะไรคือค่าบล๊อก" เพิ่มมา 250 เฉยๆ ตอนซื้อทอง
ร้านทองบอกว่า: เราต้องมีการหล่อ หลอมทองขึ้นมาเลยต้องคิดเพิ่ม
ผมเลยถามกลับ: แล้วเวลาผมขายทองคืนร้าน ผมขอคิดบวกค่าบล็อกได้ไหม ร้านก็เงียบไปสักพัก และตอบว่ารับซื้อตามราคาตลาด ตัวเลขที่โชว์
ผมเลยเปลี่ยนเรื่อง: รบกวนชั่งน้ำหนักให้ผมดูหน่อยได้ไหม
ร้านก็บอกว่า: มีน้ำหนักเขียนอยู่ค่ะ ดูตรงนี้ได้เลย แล้วผมก็ถามกลับไปอีกว่า: แล้วผมจะรู้ได้ไงว่ามันตรงกับที่เขียนไว้
ร้านก็ตอบกลับมาว่า: ร้านเรามีใบรับประกันให้นะค่ะ

ผมนี้เอิ่ม ok ซื้อก็ซื้อ เพราะจะเอาไปเป็นของขวัญ

สรุป #ค่าบล็อก = ค่าธรรมเนียม นั้นแหละ จะมาสร้างคำให้คนงงทำไม  #siamstr #goldstr


From: nostr:npub1p0glyrz85nu86gevlhrsg9t3pg5uhrhq3sgwjmy8mzq0k09m30pq2jv9kv


From: nostr:npub14xpj9j286lh0sm5mea98tzpxy5k69zx3mv76zl6ntm2z50kf9c5s42mrt6